REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj: 465-3034/14

23. oktobar 2014. godine

B e o g r a d

NARODNA SKUPŠTINA

Odbor za ustavna pitanja i zakonodavstvo, na sednici održanoj 23. oktobra 2014. godine, razmotrio je amandmane na PREDLOG ZAKONA O UTVRĐIVANjU JAVNOG INTERESA I POSEBNIM POSTUPCIMA EKSPROPRIJACIJE I PRIBAVLjANjA DOKUMENTACIJE RADI REALIZACIJE IZGRADNjE SISTEMA ZA PRENOS ELEKTRIČNE ENERGIJE 400 KV NAPONSKOG NIVOA "TRANSBALKANSKI KORIDOR -PRVA FAZA".

Na osnovu člana 156. stav 3. Poslovnika Narodne skupštine, Odbor za ustavna pitanja i zakonodavstvo podnosi

I Z V E Š T A J

Odbor je u skladu sa članom 164. Poslovnika Narodne skupštine razmotrio amandmane na Predlog zakona o utvrđivanju javnog interesa i posebnim postupcima eksproprijacije i pribavljanja dokumentacije radi realizacije izgradnje sistema za prenos električne energije 400 kv naponskog nivoa "Transbalkanski koridor -prva faza" i smatra da su u skladu sa Ustavom i pravnim sistemom Republike Srbije amandmani:

- na član 6. koji su zajedno podneli narodni poslanici Borislav Stefanović i Goran Ćirić;

- na član 9. koji su zajedno podneli narodni poslanici Borislav Stefanović i Goran Ćirić;

- na član 10. koji su zajedno podneli narodni poslanici Borislav Stefanović i Goran Ćirić;

- na član 14. koji su zajedno podneli narodni poslanici Borislav Stefanović i Goran Ćirić.

Za izvestioca Odbora na sednici Narodne skupštine određen je predsednik Odbora.

PREDSEDNIK

dr Aleksandar Martinović